Vastused pildimängule – Propastop
27.06.2019
Avaldasime jaanipäeval Propastopi lugejatele mõistatamiseks pildimängu, mille abil saab harjutada fotode lokaliseerimist. Täname kõiki mängijaid, kes oma oskused proovile panid. Allpool õiged vastused koos lahenduskäiguga – peame lahenduste õigsusest isegi olulisemaks arutluskäiku, kuidas selleni jõuti.
1. Esimesel pildil kujutatud koht on leitav lihtsa otsinguga kaardil või Google Maps veebilehel. Ahastest 19 km, Koongast 6 km ja Vanamõisast 12 km kaugusele jääb teerist, mis asub . Google Street View abil saab kontrollida, et tegemist on tõesti sama kohaga.
2. Teise pildi asukoha määramiseks on pildil kolm võimalikku vihjet. Asutus nimega Hilpharakas ja auto numbrimärk 746ART ei paku veebiotsingu põhjal õige koha leidmiseks abi. Küll aga võib eestikeelsete siltide põhjal eeldada, et koht asub Eestis.
Õige vihje peitub kirikutornides, mis paistavad puude tagant. Veebiotsing annab teada, et Eestis on kaks kahe torniga kirikut, Kaarli kirik Tallinnas ja Maarja Magdaleena kirik Raplas. Rapla kirik sarnaneb pildil paistvate tornidega.
Täpse aadressi saab, kui otsida Google Street View abil läbi kiriku fassaadi suunas jäävad Kevade, Talve ja Sauna tänavad ning Alu tee. Foto on tehtud aadressil
3. Et kolmandat pilti oleks keerulisem lahendada, oli see esitatud peegelpildis.
Võrreldes fotot kaardiga on näha, et Pikk Hermann paistab Toomkiriku ja Aleksander Nevski katedraali tornide vahelt vaid kitsas sektoris üle vanalinna. Foto saaks olla tehtud igast sektorisse jäävast kõrgest hoonest, kuid kõige tõenäolisemalt Oleviste kiriku vaateplatvormilt, mis jääb sektori keskele.
Kui võrrelda horisondi kõrgust fotol ja Google Street View sama suuna vaadetel on näha, et see on sama kõrge. Ehkki on olemas võimalus, et pilt on üles võetud torni kõrgusel lendavalt droonilt, on see tõenäoliselt siiski tehtud Oleviste kiriku tornist aadressil
Kui tahad rinda pista eelmiste Propastopi pildimängudega, leiad ülesanded siit,  siit ja siit. Oma oskusi kallutatud uudiseid tuvastada saad lihvida aga siin.